PARANEMISKOULU
Jumalan rakkaus ja myötätunto 2/2
Hei. Olen pastori Jaanus Ringmäe ja ohjelma on nimeltä Paranemiskoulu.
Opetan Jumalan sanasta, kuinka Hän tänäänkin haluaa ihmisiä parantaa.
Kohdistan opetuksen ennen kaikkea sinulle, joka olet sairas, sillä -
Jumala on parantaja ja auttaja, jonka apu on aina saatavillamme.
Ohjelmamme otsikkona tänään on "Jumalan rakkaus ja myötätunto".
JUMALAN RAKKAUS JA MYÖTÄTUNTO
Palataan tähän aiheeseen lukemalla jakeet 8-9 Psalmista 145: -
"Herra on armahtavainen ja laupias, pitkämielinen ja suuri armossa.
Herra on hyvä kaikille ja armahtaa kaikkia tekojansa."
Totesin jo viime jaksossa, että -
sanan "armahtavainen" sijaan voimme käyttää sanaa "myötätuntoinen".
Voimme siis lukea, että "Jumala on armollinen ja täynnä myötätuntoa".
Jumalan teot ovat aina rakkauden ja myötätunnon innoittamia.
Tässä sanotaan, että "Herra.... armahtaa kaikkia tekojansa."
Ja "Jumala on hyvä kaikille". Hän haluaa olla hyvä kaikkia kohtaan, -
eli myös jokaista katsojaamme kohtaan tänään.
Katsoessamme Jeesusta, hänen parantaessaan ihmisiä, näemme, -
että hänen tavoitteenaan ei ollut oma kuuluisuus, vaan Jumalan -
rakkauden ja hyvyyden osoittaminen. Edellisessä jaksossa katsoimme -
Raamatusta kohtaa, jossa Jumalan rakkaus ja myötätunto tulevat ilmi.
Mark. 1:40-42 -
"Ja hänen tykönsä tuli pitalinen mies, rukoili häntä, polvistui -
ja sanoi hänelle: 'Jos tahdot, niin sinä voit minut puhdistaa'.
Niin Jeesuksen kävi häntä sääliksi, ja ojentaen kätensä -
hän kosketti häntä ja sanoi hänelle: "Minä tahdon, puhdistu".
Ja kohta pitali lähti hänestä, ja hän puhdistui."
Pitalisen tullessa Jeesuksen luo, esittää hän Jeesukselle -
yksinkertaisen kysymyksen: "Jos tahdot, niin voit minut puhdistaa".
Monet ihmiset uskovat Jumalan kykenevän auttamaan heitä.
Tämäkin mies kyllä uskoi, että Jumala pystyy hänet parantamaan, -
mutta hän ei ollut varma siitä, halusiko Jumala sen tehdä.
Samaa ajatusmallia olen kohdannut jopa kristittyjen keskuudessa.
Jumalan kaikkivoipaisuuteen ja kykyyn parantaa uskotaan kyllä, -
mutta "Haluaako Hän parantaa minut? Sitä en tiedä".
Olen itsekin isä, ja tiedän mitä tunnen lasteni ollessa sairaita.
Jos joku kysyisi, haluanko minä lasteni parantuvan, -
kokisin sen suurena loukkauksena, sillä rakastan lapsiani.
Jumalan suhteen on samoin, -
sillä Raamatun mukaan, Jumala on rakkaus.
Voimme varmuudella uskoa Jumalan haluavan parantaa myös meidät.
Hänellä on voima ja mahdollisuus, mutta myös tahto parantaa meidät.
Pitaalinen sanoi: "Jos tahdot, niin sinä voit minut puhdistaa".
Moni voi kysyä: "Entä minun vaikea sairauteni ja tilanteeni...?"
Vastaus on samanlainen sinullekin kuin pitaalisellekin!
Jeesus ei miettinyt vastaustaan pitkään -
ei analysoinut tai pohtinut, haluaako Jumala parantaa.
Ojentaen heti kätensä, hän kosketti häntä ja sanoi hänelle: -
"Minä tahdon, puhdistu".
Vastatessaan pitaaliselle "Minä tahdon", osoittaa hän -
saman vastauksen kaikille, jotka päättävät uskoen lähestyä häntä.
Olemme kaikki Raamatusta lukeneet, että Jumala ei katso henkilöön.
Useimmat ovat myös kuulleet -
Jumalan haluavan antaa synnit anteeksi kaikille ihmisille.
Miksi Hän ajattelisi sairaiden parantamisesta jotenkin toisin?
Hän sanoi pitaaliselle "Minä tahdon, puhdistu", -
ja tänäänkin hän sanoo "Tahdon" jokaiselle hänen apuaan pyytävälle.
Haluan kirjoittaa ilmaisun ylös, jotta se jää mieleesi pysyvästi.
Eli kyse on Jumalan tahdosta, ja Jeesuksen käyttämä ilmaus on: -
MINÄ TAHDON
Eli Jumala tahtoo parantaa sinut. Hän sanoi niin pitaaliselle, -
ja sanoo samoin myös sinulle. Voit tässä luottaa Jumalaan täysin.
Jumala ei katso henkilöön, joten kaikki tämä koskee myös sinua.
Mennään eteenpäin ja katsotaan Raamatusta kohtia, -
jotka kertovat Jumalan rakkaudesta ja myötätunnosta.
Katsotaan kohtaa Matt. 14:13-14.
Luvun alussa kerrotaan Johannes Kastajan mestauksesta eli siitä, -
kuinka hänen päänsä oli lyöty poikki vain jonkun viihdykkeeksi...
"Kun Jeesus sen kuuli, lähti hän sieltä venheellä -
autioon paikkaan, yksinäisyyteen." Pysähdyn tähän hetkeksi.
Kun jotakin näin hirveätä tapahtuu jollekin ihmiselle, -
järkyttää se jokaista meistä.
Jeesus halusi viipyä Jumalan edessä yksin - ja ehkä koota itseänsä, -
sillä tilanne oli hänelle vaikea.
" Ja tämän kuultuaan -
kansa meni jalkaisin kaupungeista hänen jälkeensä."
He näkivät vaivaa, jotta saisivat Jeesuksen kiinni ja apua häneltä.
"Ja astuessaan maihin Jeesus näki paljon kansaa, ja hänen -
kävi heitä sääliksi, ja hän paransi heidän sairaansa."
Ilmausta "käydä sääliksi" ei nykyään käytetä niin paljoa.
Ilmauksen voisi monessa kohdassa korvata sanalla "myötätunto".
Eli: "...Jeesus koki myötätuntoa, ja hän paransi heidän sairaansa."
Tämä oli Jeesukselle raskas tilanne. Hän saattoi henkisesti -
tuntea itsensä aika lyödyksi, sillä hän halusi olla yksin.
Mutta paikalle olikin tullut paljon apua tarvitsevia ihmisiä, -
jotka etsivät ratkaisuja ongelmiinsa ja sairauksiinsa.
Mitä se Jeesuksessa herättikään? "...ja hänen kävi heitä sääliksi -
(= liikuttui myötätunnosta), ja hän paransi heidän sairaansa."
Voimme taas nähdä, että Jeesuksen parannustyötä ohjasi myötätunto.
Myötätunto. Sama Jumala, jonka luin olevan armahtavainen ja laupias, -
pitkämielinen ja suuri armossa. Sama Jumala toimii tässä -
parantaen ihmisiä Jeesuksen kautta.
Jeesus tarjoaa apuaan ja parantaa heidät Jumalan myötätunnosta, -
joka seuraa Jeesusta kaikkialla.
Jeesuksen luo tullut pitaalinen herätti hänen myötätuntonsa.
Jeesus ojensi kätensä tätä miestä koskettaen, ja mies parani.
Jumalan myötätunto koskee jokaista sairasta, ja Hän haluaa parantaa!
Sama myötätunto on meidän kaikkien saatavilla, -
sillä Jumala rakastaa jokaista sairasta tai muiden huolien vaivaamaa...
Hän haluaa parantaa sinut, sillä hän välittää - ja rakastaa sinua.
Raamatun luvusta 2. Kor. 1:3 -
löytyy mielenkiintoinen ilmaus: -
"Kiitetty olkoon meidän Herramme Jeesuksen Kristuksen Jumala -
ja Isä, laupeuden Isä ja kaiken lohdutuksen Jumala..."
Luvun alussa sanotaan, että tässä puhutaan Jumalasta, -
jota kuvataan laupeuden Isäksi ja kaiken lohdutuksen Jumalaksi.
Joissakin käännöksissä ilmaukset on kirjoitettu monikossa, eli -
puhutaankin laupeuksien tai armahdusten Isästä -
(käännöksestä riippuen), kirjoitan ylös: -
ARMAHDUSTEN ISÄ
Armahdusten Isä. Miksi ihmeessä monikossa, voisi monikin kysyä.
Olemme tottuneet siihen, että armahduksesta puhutaan, kun -
tarkoitetaan Jumalan armahdusta eli anteeksiantoa syntiselle.
Jumala suo syntiselle armahduksen ja antaa väärinteot anteeksi.
Nyt puhutaan armahdusten Isästä.
Näistä Raamatun kohdista näkee, kuinka Jumala armahti ihmisiä, -
ja sen seurauksena he paranivat.
Katsotaan Mark. 10:46-52, jossa kerrotaan sokeasta Bartimeuksesta.
"Ja he tulivat Jerikoon. Ja kun hän vaelsi Jerikosta opetuslastensa ja -
suuren väkijoukon seuraamana, istui sokea kerjäläinen, Bartimeus, -
Timeuksen poika, tien vieressä.
Ja kun hän kuuli, että se oli Jeesus Nasaretilainen, rupesi hän huutamaan
ja sanomaan: "Jeesus, Daavidin poika, armahda minua"."
Tässäkin voi nähdä, kuinka sokea Bartimeus -
ihan huutaen pyytää Jumalaa armahtamaan.
Jumala jakaa anteeksiannon lisäksi armoaan myös parantaessaan.
Ja sokea Bartimeus huusi: 'Armahda minua'.
"Ja monet nuhtelivat häntä saadakseen hänet vaikenemaan.
Mutta hän huusi vielä enemmän: "Daavidin poika, armahda minua".
"Silloin Jeesus seisahtui ja sanoi: "Kutsukaa hänet tänne".
Ja he kutsuivat sokean, sanoen hänelle: "Ole turvallisella mielellä, -
nouse; hän kutsuu sinua".
Niin hän heitti vaippansa päältään, ...ja tuli Jeesuksen tykö.
Jeesus puhutteli häntä: 'Mitä tahdot, että minä sinulle tekisin?'
Niin sokea sanoi hänelle: "Rabbuuni, että saisin näköni jälleen".
Niin Jeesus sanoi hänelle: "Mene, sinun uskosi on sinut pelastanut"."
Mihin sokea Bartimeus uskoi?
Hän uskoi Jumalan armahtavan häntä, tekemällä hänet terveeksi.
Jumalan armahdettua, hänen näkönsä palaisi.
Rohkenen kysyä nyt sinulta: uskotko Jumalan haluavan armahtaa sinua -
osoittamalla myötätuntoaan ja hyvyyttään parantamalla sinut?
Äskeisiin jakeisiin pohjautuen, sinulla on perusteet uskoa, että -
Jumala haluaa armahtaa sinua sekä osoittaa sinulle myötätuntonsa.
Katsotaan Mark. 5:18, ja siitä eteenpäin.
Luku on aika pitkä, joten ihan kaikkea en lue ääneen.
Tässä kerrotaan saastaisen hengen riivaamasta miehestä.
Hän asui haudoissa, eikä ollut muutenkaan täysin järjissään.
Jeesus ajoi hänestä saastaiset henget ulos, ja mies vapautui.
Tästä tilanteesta luku jatkuu: -
"Ja hänen astuessaan venheeseen -
se riivattuna ollut pyysi häneltä saada olla hänen kanssaan.
Mutta hän ei sitä sallinut, vaan sanoi hänelle: -
'Mene kotiisi omaistesi luo ja kerro heille, kuinka suuria tekoja -
Herra on sinulle tehnyt ja kuinka hän on sinua armahtanut'."
Olen varta vasten hakenut kohtia, joissa esiintyy sana "armahtaa".
"Niin hän lähti ja rupesi Dekapolin alueella julistamaan, -
kuinka suuria tekoja Jeesus oli hänelle tehnyt; ja kaikki ihmettelivät."
Jeesus toimii eri tilanteissa eri tavoin, uskoakseni sen mukaan, -
miten Jumalan Henki häntä ohjaa. Tässä tapauksessa -
Jeesus ei sallinut miehen seurata itseään, vaan -
hän lähetti miehen kotiinsa julistamaan - mutta mitä?
" ...kerro heille, kuinka suuria tekoja Herra on sinulle tehnyt -
ja kuinka hän on sinua armahtanut". Yksinkertainen sanoma siitä, -
kuinka Jumala oli vapauttanut hänet pahoista hengistä ja siten -
antanut hänelle tavallisen elämän takaisin, ja -
kuinka Jumala on häntä armahtanut.
Eli hänen tuli kertoa Jumalan armahtavaisuudesta, -
joka ilmeni tämän ihmeen kautta.
Ihmiset kysyvät, onko paranemista korostettava näin paljon...
Mutta tämä on osoitus Jumalan armosta ja hyvyydestä, -
joka vetää ihmisiä Jumalan puoleen.
Siksi miehen tuli kertoa ihmeestä, jonka Jumala oli tehnyt, sekä -
kertoa Jumalalta saamastaan armahduksesta ja myötätunnosta.
Niin hän lähti Dekapolin alueelle julistamaan Jumalan sanaa.
Jos tutkit Raamattua tarkemmin ja yrität löytää Dekapolin sijainnin -
ja alueen - saatat tehdä mielenkiintoisen johtopäätöksen.
Katsotaan Matt. 15:30-31, jossa tästä julistuspaikasta kerrotaan.
Jakeessa 15:30 sanotaan näin, ja puhe on siis Jeesuksesta: -
"Ja hänen tykönsä tuli paljon kansaa, ja he toivat mukanaan -
rampoja, raajarikkoja, sokeita, mykkiä... ja hän paransi heidät.
... kansa ihmetteli nähdessään mykkäin puhuvan, raajarikkojen -
olevan terveitä, rampojen kävelevän ja sokeain näkevän;
ja he ylistivät Israelin Jumalaa."
Luin tämän siksi, että tässä kuvataan samaa aluetta, -
jossa mies oli Jumalan sanaa julistanut.
Dekapolin alueella oli kymmenen eri kaupunkia. Näyttää siltä, että -
mies oli julistanut Jumalan ihmeestä sillä samalla alueella -
ja kertonut Jumalan armahtaneen häntä tämän ihmeen kautta.
Sen ansiosta paikalle tuli nyt -
tosi paljon ihmisiä, jotka kaikki halusivat saada apua ja parantua.
Sanoma Jumalan myötätunnosta ja armosta toi paikalle väenpaljouden.
Ehkä tästä sanomasta puhutaan nykyäänkin liian vähän.
Jumalan voimaan uskotaan, mutta ei siihen, että Jumala rakastaa aina.
Voimme pohtia ja keskustella eri aiheista, puolesta ja vastaan...
Mutta Jumalan rakkaudesta ollaan eri seurakunnissakin samaa mieltä.
Näemme rakastavan ja täynnä myötätuntoa olevan Jumalan.
Siksi hän paransi pitaalisen, -
ja armahtavana Jumalana hän paransi sokean Bartimeuksen.
Jumalan armo ja hyvyys näkyi myös riivatun miehen vapauttamisessa.
Suuri väkijoukko koki parantumisen ja Jumalan kosketuksen, -
kiitos sen, että joku oli kertonut armahduksesta ja hyvyydestä.
Katsotaan vielä Luuk. 7:11-17.
Aloitan jakeesta 11, -
eli Luuk. 7:11 ja siitä edelleen: -
"Sen jälkeen hän vaelsi Nain nimiseen kaupunkiin, ja hänen -
kanssaan vaelsivat opetuslapset ynnä suuri kansanjoukko.
Kun hän nyt lähestyi kaupungin porttia, katso, -
silloin kannettiin ulos kuollutta, äitinsä ainokaista poikaa.
Ja äiti oli leski, ja hänen kanssaan kulki paljon kaupungin kansaa.
Ja hänet nähdessään Herra armahti häntä..." Tai toisin sanoen: -
"Herra liikuttui myötätunnosta ja sanoi hänelle: 'Älä itke'.
Ja hän meni ja kosketti paareja; niin kantajat seisahtuivat.
Ja hän sanoi: 'Nuorukainen, minä sanon sinulle: nouse.'
Niin kuollut nousi istualleen ja rupesi puhumaan.
Ja hän antoi hänet hänen äidillensä.
Ja heidät kaikki valtasi pelko, ja he ylistivät Jumalaa sanoen: -
"Suuri profeetta on noussut meidän keskellemme", -
ja: "Jumala on katsonut kansansa puoleen". Ja puhe hänestä levisi.."
Lukiessani tätä, olen mielessäni nähnyt ikäänkuin -
2 kulkuetta kohtaamassa toisensa.
Ensimmäinen on hautajais- tai "kuolemankulkue", -
jossa ei toivoa eikä ratkaisua näy, -
vaan kulkue jatkaa matkaansa kohti nuoren miehen hautaamista...
Sitten he kohtaavat toisen, "elämän kulkueelta" näyttävän kulkueen, -
jossa vaeltaa Jeesus opetuslapsineen.
Tässä kohtaamisessa paljastuu Jumalan rakkaus ja myötätunto.
Eli "...kannettiin ulos kuollutta, äitinsä ainokaista poikaa.
Ja äiti oli leski.." On aina viisasta pohtia yksityiskohtiakin.
Naisella oli ollut -
jo aiemmin kuollut mies, ja nyt kuoli poikakin.
Me nykyajan ihmiset emme ehkä osaa samaistua tilanteeseen.
Naiset eivät tuolloin käyneet juuri töissä - he hoitivat kotia.
Miehet kävivät töissä huolehtien perheen toimeentulosta.
Varmaan tässäkin, oli mies ensin elättänyt perhettään, -
jonka jälkeen vastuu perheen elannosta oli siirtynyt pojalle.
Tuohon aikaan oli käsitys, että poika kantoi vastuun myös äidistä.
Nyt kun poikakin kuoli, naisella ei ollut mitään tulevaisuuden toivoa.
Hänen molemmat mahdolliset huolitsijansa olivat kuolleet.
Elämän tarkoitus ja tulevaisuuden toivo olivat häneltä kadonneet.
Heidän kohdatessaan....
Uskoakseni joku kertoi Jeesukselle, mistä tilanteesta oli kyse.
"Ja hänet nähdessään Herra armahti häntä ja sanoi hänelle: "Älä itke".
Näemme Jeesuksen pysäyttävän sen kulkueen, -
ja näemme paareilla makaavan, kuolleen nuoren miehen.
Jeesus sanoo naiselle: "Älä itke". Hän voi sanoa näin, sillä -
hän tarjosi tilanteeseen jotakin parempaa, eli Jumalan rakkautta.
Sinäkin olet ehkä sairas ja vailla toivoa - ja kenties lisäksi yksin.
Ehkä tunnet kaiken turhaksi ja elämän tarkoituksen menetetyksi...
Jos näin on, Jeesus sanoo sinullekin tänään: "Älä itke", -
haluan auttaa sinua, parantaa sinut ja pelastaa tilanteesi.
Haluan nostaa sinut kurjista olosuhteista osoittamalla sinulle -
rakkauttani, hyvyyttäni ja anteliaisuuttani".
"Ja hän meni ja kosketti paareja; niin kantajat seisahtuivat.
Ja hän sanoi: "Nuorukainen, minä sanon sinulle: nouse."
Niin kuollut nousi istualleen ja rupesi puhumaan."
Jeesus osoitti täysin toivottomassa tilanteessa rakkautta ja myötätuntoa -
ja käänsi tilanteen ylösalaisin!
Tällaisen Jumalan kanssa saamme vaeltaa ja kulkea joka päivä.
Tällaisesta Jumalasta olen sinulle puhunut: -
armollisesta, myötätuntoisesta ja pitkämielisestä Jumalasta.
Palaan Raamatun kohtaan, josta aloitin, -
jotta se jäisi soimaan mieleesi ja sydämeesi.
Se Raamatun kohta kuuluu näin...
Katsotaan Ps. 145:8-9.
"Herra on armahtavainen, laupias, pitkämielinen ja suuri armossa.
Herra on hyvä kaikille ja armahtaa kaikkia tekojansa."
Kuten näytin, Jumalan parantaessa, häntä ohjaa aina myötätunto.
Hän on aina laupias Jumala, pitkämielinen ja suuri armossa.
Mieleeni tulee, mitä eräs Jumalan palvelija sanoi lyhyesti: -
"Jumala on hyvä".
Joku ehkä miettii, miksi kuvata Jumalaa näin yksinkertaisesti...
Siksi, että Raamattu sanoo Jumalan olevan hyvä kaikille, ja -
hän armahtaa kaikkia tekojansa.
Kaikki Jeesuksen teot: -
pitaalisen miehen ja sokean Bartimeuksen parantaminen, -
nuorukaisen kuolleista herättäminen...
Jeesuksen luo tulleet, liikuttuneet kansanjoukot... Kaikki nämä -
ilmentävät Jumalan rakkautta ja kaipausta saada parantaa sinutkin.
Kuten pitaaliselle, sinullekin hän sanoo: "Minä tahdon, puhdistu".
Saatat epäröidä, mahtaako Jumala haluta auttaa ja parantaa sinut...
Uskot Jumalan kykyyn parantaa, mutta haluaako hän? Et ole varma.
Jumalan rakkaus sinua kohtaan puhuttelee sinua tänään sanoen: -
"Minä tahdon, puhdistu".
Voit luottaa Jumalaan ja uskoa hänen sanaansa tietäen, -
että Jumala ei katso henkilöön. Hän rakastaa meitä kaikkia, -
ja huolehtii meistä osoittaen omaa armoaan ja hyvyyttään jokaiselle.
Tallinnan Hoosianna-seurakunnan paranemiskoulu
Suomennos: Irene Tarkka